recursal/SuperWikiNEXT-32B huggingface dataset:
**காளையார்கோவில்**, தமிழ்நாட்டின் சிவகங்கை மாவட்டம், காளையார்கோவில் வட்ட நிர்வாகத் தலைமையிடமான காளையார்கோயில் நகரத்தில் அமைந்துள்ள ஒரு வரலாற்றுத்தலம்.

இக்கோயில் மூலவர் பெயர் சொர்ணகாளீஸரர் ஆகும். இது மருதுபாண்டியர்களால் ஆட்சி செய்யப்பட்டது. இங்கு சிவகங்கை ராஜா குடும்பத்தினருக்குச் சொந்தமான பெரியசிவன்கோவில் அமைந்துள்ளது. இத்திருத்தலம் சிவகங்கை தேவஸ்தானத்தால் நிர்வகிக்கப்படுகிறது. தேவகோட்டை ஜமீன்தார் குடும்பத்தினரால் பராமரிக்கப்படுகிறது. சிவகங்கை மாவட்டத்திலுள்ள முக்கியமான இடங்களில் காளையார்கோவிலும் ஒன்று.

அமைவிடம்
--------

சிவகங்கையிலிருந்து 18 கிலோமீட்டர் கிழக்காக காளையார்கோவில் அமைந்துள்ளது. பரமக்குடியிலிருந்து வடக்கு திசையிலிருந்து 37கிலோமீட்டர் தூரத்தில் அமைந்துள்ளது. காரைக்குடிக்கு தெற்கு திசையில் 30 கிலோமீட்டர் தூரத்தில் அமைந்துள்ளது.

கோவிலின் அமைப்பு
----------------

காளையார்கோவில் என்ற பெயர் சிவபெருமானின் காளைமாடு சுந்தருக்கு வழி காட்டியதால் இந்த இடத்திற்கு இந்த பெயர் வந்துள்ளது. சங்க காலத்தில் இந்த ஊரின் பெயர் திருக்கானபேர் என வழங்கப்பட்டதை அயூர் மூலக்கிழார் பாடிய புறநானூறு பாடல்கள் மூலம் அறிய முடியும். கி.பி. 9ஆம் நூற்றாண்டில் வாழ்ந்த சுந்தரமூர்த்தி நாயனார் பாடல்களில் சிவனை காளையாக உருவகித்து பாடியதால் இக்கோவிலின் தெய்வமான சிவன் காளையார் என வழங்கப்பட்டது. இதில் ‘யார் ’ என்பது தமிழில் மரியாதைக்குரிய சொல்லாக கருதப்படுகிறது.

கோபுர அமைப்பு
-------------

கோவிலின் இராஜகோபுரமானது 150 அடி உயரம் கொண்டது. ஆனைமடு என்ற பெயரில் கோவிலுக்கு அருகில் அமைந்துள்ள நீராழி மண்டபத்தை உள்ளடக்கிய தெப்பக்குளமானது கோவிலுக்கு மேலும் அழகு சேர்க்கிறது. இந்திரனின் யானையான ஐராவதத்தால் இந்த தெப்பக்குளம் உருவாக்கப்பட்டது என சொல்லப்படுகிறது.

இக்கோவிலில் மூன்று தெய்வங்களான ஆக்கல், காத்தல், அழித்தல் கடவுள்களான காளீஸ்வர்ர், சோமேஸ்வரர், சுந்தரேஸ்வரர் ஆகிய மூவரும் ஒருங்கே அமைந்துள்ளன. அதைப்போலவே அன்னை பார்வதி தேவியும், சொர்ணாம்பிகை, சௌந்தி நாயகி, மீனாட்சி ஆகிய மூன்று தெய்வங்களாக ஒருங்கே அமைந்துள்ளனர். மேலும் வெளி மண்டபத்தில் மூன்று ஆண் தெய்வங்களும் மூன்று பெண் தெய்வங்களும் அமைக்கப்பட்டுள்ளனர்.

வரலாறு
------

சங்க காலத்தில் காளையார்கோவில் வேங்கை மார்பன் என்ற அரசரால் ஆளப்பட்டது. பிறகு மன்னர் முத்து வடுக நாதராலும், மருது சகோதரர்களாலும் ஆட்சி செய்யப்பட்டது. கி.பி.1772 ஜூன் 25-ல் முத்துவடுக நாத தேவரும், மருதுசகோதரர்களும் ஆங்கிலேயர்களான ஜோசப் ஸ்மித் மற்றம் போன்ஜார் இவர்களால் தோற்கடிக்கப்பட்டனர். ஆங்கிலேயர்கள் சிவகங்கை தேவஸ்தானத்துக்கு சொந்தமான 50000 பகோடாக்கள், தங்க நகைகள் கொள்ளையடிக்கப்பட்டன. சிறிது காலத்திற்கு கோயில் அடைக்கப்பட்டு வழிபாடுகள் நடக்காமல் இருந்தது. வேகோட்டையை சேர்ந்த ஜமீன்தார் எல்.ஏஆர்.ஆர்.எம்.அருணாச்சலச் செட்டியார் தேவகோட்டை ஜமீன்தார் கோவிலில் இருந்து சன்யாஸம் எடுத்துக்கொண்டு காளையார் கோவில் வேதாந்தமடம் சென்றார். தேவகோட்டை செட்டியார் ஸ்ரீசங்கர செட்டியார்,ஸ்ரீஏஎல்.ஆர்.ஆர். இராமசாமி செட்டியார். ஏஎல்.ஆர்.ஆர்.அருணாச்சல செட்டியார் ஆகியோர் சேர்ந்து தேவகோட்டை ஜமீன்தார் அறக்கட்டளையை நிறுவினார்கள்.இந்த அறக்கட்டறையின் மூலம் சொர்ணகாளீஸ்வர்ர் சொர்ணவள்ளி அம்மனின் கோவிலில் நடைபெறும் தினசரி வழிபாட்டுக்குரிய பூசைப்பொருள்களை வழங்குகின்றனர். தற்பொழுது இந்த அறக்கட்டளைவாரிசாக ஏஎல்.ஏஆர்.ஆ. கே.வி.ஆர்.சின்ன வீரப்பன் செயல்பட்டு வருகிறார்.

திருவிழாக்கள்
-------------

காளீஸ்வரர் கோவிலில் தைமாதம் தேர்த்திருவிழா தைப்பூசம் கொண்டாடப்படுகிறது. வைகாசி மாதம் சோமேஸ்வரர் , பிரமோற்சவம் கொண்டாடப்படுகிறது. ஆடிமாதம் தெப்பத்திருவிழா நடைபெறும்.

மேற்கோள்கள்
-----------
கலாநிதி **தாவீது அடிகள்** என அழைக்கப்படும் வண. **சிங்கராயர் தாவீது** (சூன் 28, 1907 - சூன் 2, 1981) யாழ்ப்பாணத்தைச் சேர்ந்த தமிழறிஞர். சொற்பிறப்பியல் ஆய்வாளர். பன்மொழி வித்தகர்.

வாழ்க்கைக் குறிப்பு
-------------------

யாழ்ப்பாணம் தும்பளையைப் பிறப்பிடமாகக் கொண்ட தாவீது அடிகள் யாழ்ப்பாணம் புனித பத்திரிசியார் கல்லூரியில் ஆரம்ப, மற்றும் இடைநிலைக் கல்வியைக் கற்று பின்னர் லண்டன் மெட்ரிக்குலேஷன் சோதனையில் சித்தி அடைந்து அதன் பின் லண்டன் பல்கலைக்கழக இளங்கலைமாணிப் பரீட்சையில் தோற்றி சிறப்புத்தரத்தில் சித்தியடைந்தார்..

புனித பேர்னாட் குருத்துவக் கல்லூரியில் சேர்ந்து அங்கு குருத்துவக் கல்வியை முடித்த பின் 1931 திசம்பர் 19 இல் கொழும்பு பேராயரினால் குருவாகத் திருநிலைப்படுத்தப்பட்டு அப்போஸ்தரிக்க பணியாளனாக குருத்துவப் பணியை ஆரம்பித்தார். தன் தந்தையார் படிப்பித்த யாழ்ப்பாணம் புனித பத்திரிசியார் கல்லூரிலேயே 1936 தொடக்கம் 1967 ஆசிரியராகப் பணியாற்றினார்.

தமிழாய்வு
---------

நல்லூர் சுவாமி ஞானப்பிரகாசரின் உந்துதலால் சமஸ்கிருத மொழியைக் கற்று புலமை அடைந்து அதில் முதுகலைமாணிப் பட்டத்தினை லண்டன் பல்கலைக்கழகத்தில் பெற்றுக் கொண்டார். அதனைத் தொடர்ந்து கீழைத்தேசத்தில் முக்கியமாக வாழும் மொழிகளையும் மேலைத்தேசத்தில் முக்கிய வாழும் மொழிகளையும் கற்கத் தொடங்கினார். அதனைத் தொடர்ந்து தமிழ் மொழியை மையமாக வைத்து மற்றைய மொழிகளோடு ஒப்பீடு ஆய்வு செய்து, சுவாமி ஞானப்பிரகாசர் ஆரம்பித்து வைத்த ஒப்பீட்டுச் சொற்பிறப்பியல் அகராதிகளைப் பின்பற்றி தானும் ஒப்பீட்டுச் சொற்பிறப்பியல் அகராதிகளை 1970 ஆம் ஆண்டு தொடக்கம் பல பாகங்களாக வெளியிட்டுள்ளார். அவற்றை விடத் தனி நூல்களையும் எழுதி வெளியிட்டுள்ளார். அவற்றுள் ஒன்று "We stand for...' என்பதாகும்.

மறைவு
-----

ஆசிரியப் பணியில் இருந்து ஓய்வு பெற்றபின் தன் வாழ்க்கையில் இறுதிக் காலத்தில் தான் கற்பித்த பத்திரியார் கல்லூரியிலேயே மேல்மாடியில் ஓர் அறையில் தங்கி இருந்தார். 1981 மே 31-சூன் 1 நள்ளிரவில் யாழ்ப்பாணப் பொது நூலகம் எரியூட்டப்பட்ட செய்தியைக் கேள்வியுற்ற பின் அடிகளார் உறக்கத்திற்குச் சென்றார். நித்திரைக்குச் சென்ற அவர் அடுத்தநாள் 1981 சூன் 2 விடியற்காலை காலமானார். நூலகம் எரியூட்டப்பட்ட செய்தியைக் கேட்ட அதிர்ச்சியினாலேயே அடிகளார் உயிர் நீத்தார் என்று சுட்டிக்காட்டப்பட்டது.

மேற்கோள்கள்
-----------

1. 1 2 3 4  யாழ்.பொதுநூலகம் தீயில் பொசுங்கிய செய்தி எமனாக வந்து பறித்துச் சென்ற அடிகளாரின் உயிர்
[*தொடர்பிழந்த இணைப்பு*], தினக்குரல், சூன் 9, 2011, பார்த்த நாள்: சூன் 11, 2011

வெளி இணைப்புகள்
---------------

* Fr.H.S.David Foundation Trust Fund
**மோதிர வளையன்** அல்லது **வக்கணத்தி** *(Elaphe helena)* என்பது ஒரு நஞ்சில்லா பாம்பு இனமாகும். இது தெற்கு ஆசியா, மத்திய ஆசியா பகுதிகளில் காணப்படுகிறது.

புவியியல் எல்லை
---------------

இப்பாம்பு இலங்கை, தென் இந்தியா , பாக்கித்தான் ( சிந்து ), நேபாளம், வங்கதேசம் ஆகிய பகுதிகளில் காணப்படுகிறது.

விளக்கம்
--------

இப்பாம்புகள் வழவழப்பான, மென்மையான செதில்களுடன் மஞ்சள் கலந்த பழுப்பும், சாகலைட் கலந்த பழுப்பும் கொண்டு இருக்கும். உடலின் முன்புறம் இரண்டு மங்கிய கோடுகளும், கட்டம்கட்டமான அமைப்பும் இருக்கும். இவ்விரு கோடுகளும் சற்று பின்சென்று மையப்பகுதியல் ஒன்று சேரும். பின்புறம் இரு கரிய கோடுகளும் இருக்கும் தலை நீண்டு இருக்கும் கண்கள் பெரியதாக உருண்டு இருக்கும். வயிற்றின் அடிப்பகுதி வெள்ளையாக இருககும்.

வளர்ந்த பெரிய பாம்புகள் 10 அங்குல (25 செ.மீ) வாலுடன் 4.5 அடி (1.4 மீ), மொத்த நீளம் உடையவை.

வாழ்விடம்
---------

இப்பாம்புகள் காடுகள், விளைநிலங்கள் போன்ற இடங்களில் உள்ள பழைய மரங்கள், மரக் குவியல், பழைய வீடுகள், அடர்ந்த தாவரங்கள் போன்ற இடங்களில் இருக்க விரும்பும்.

உணவு
----

இப்பாம்பு கொறித்துண்ணிகள் , மற்ற சிறிய பாலூட்டிகள், பல்லிகள், ஆகியவற்றை உணவாக கொள்கிறது.

நடத்தை
------

இப்பாம்புகள் இரவும் பகலும் மிகவும் சுறுசுறுப்பாக இருக்கும். பொதுவாக அமைதியாக காணப்பட்டாலும் தாக்குபவனைக் கண்டால் வாயைப் பிளந்து பினநோக்கி எழும்பி கடிக்க முற்படும். இந்த இனங்களுள் ஆண்பாம்புகள் பொதுவாக பெண்களை விட மிக வன்மையாக உள்ளன. இதன் கடி காரணமாக பற்களால் நல்ல காயம் ஏற்படும்.

படக்காட்சியகம்
--------------

* பாம்பின் தலை பக்கவாட்டுத் தோற்றம்.பாம்பின் தலை பக்கவாட்டுத் தோற்றம்.
* முதல் பாதி உடல் பகுதிமுதல் பாதி உடல் பகுதி
* இரண்டாம்பாதி உடல் பகுதிஇரண்டாம்பாதி உடல் பகுதி

மேற்கோள்கள்
-----------

1. ↑  Boulenger GA. (1890). *The Fauna of British India, Including Ceylon and Burma. Reptilia and Batrachia*. London: Secretary of State for India in Council. (Taylor and Francis, printers). xviii + 541 pp. (*Coluber helena*, pp. 331-332).
**மோதிலால் ஆசுவால்** *(Motilal Oswal)* இவர் ஓர் இந்தியத் தொழிலதிபராவார். ராஜஸ்தானில் சமணக் குடும்பத்தில் பிறந்தார். இவர் 1987 ஆம் ஆண்டில் ராம்தியோ அகர்வாலுடன் இணைந்து நிறுவிய மோதிலால் ஆசுவால் நிதி நிறுவனத்தின் தலைவர் மற்றும் நிர்வாக இயக்குநராக இருக்கிறார்.

விருதுகள்
---------

1995 - 1999 இலிருந்து 5 வருட காலத்திற்கு நாட்டில் அதிக வருமான வரி செலுத்துபவர்களில் ஒருவராக இருந்தற்காக இவருக்கு இந்திய அரசு "இராட்டிரிய சம்மன் பத்ரா" என்ற விருதினை வழங்கியது. 

இந்திய பட்டய கணக்காளர் நிறுவனம் இவருக்கு "நிதிச் சேவைகளில் சிறந்த வணிக சாதனையாளர்" என்ற விருதை வழங்கியது.  புதுதில்லியின் பொருளாதார ஆய்வுகள் நிறுவனம் நாட்டின் தொழில்துறை வளர்ச்சியில் ஆற்றியதற்காக "உத்யோக் ரத்தன் விருது" இவருக்கு வழங்கியது. 

*பிராங்க்சைசிங் வேர்ல்ட்* என்ற இதழ் வழங்கிய *"தி ஹால் ஆஃப் ஃபேம் ஃபார் எக்ஸலன்ஸ் ஃபார் பிராங்க்சைசிங்*" இல் இவருக்கு ஒரு பதவியும் வழங்கப்பட்டுள்ளது.  அரிமா சங்கத்தின் மூலம் இவர் "அர்த்தசாத்திரத்தின் வெற்றியாளர்" என்றும், இந்திய பட்டய கணக்காளர் நிறுவனத்தின் மூலம் "நிதிச் சேவைகளில் சிறந்த வணிக சாதனையாளர்" விருதையும் பெற்றார்.  ஜீ வணிக நிறுவனம் ஏற்பாடு செய்த 'இந்தியாவின் சிறந்த சந்தை ஆய்வாளர் விருதுகள் 2009' என்ற நிகழ்ச்சியில் இவருக்கு "இந்திய மூலதன சந்தைக்கு சிறப்பு பங்களிப்பு" விருது வழங்கப்பட்டது.

சாதனைகள்
--------

1995 - 1999 இலிருந்து 5 வருட காலத்திற்கு நாட்டில் அதிக வருமான வரி செலுத்துபவர்களில் ஒருவராக இருந்தற்காக இவருக்கு இந்திய அரசு "இராட்டிரிய சம்மன் பத்ரா" என்ற விருதினை வழங்கியது

அறங்காவலர்
----------

இவர் பல்வேறு சமூக அமைப்புகளுடன் தொடர்பிலிருக்கிறார். இவர் சமண சர்வதேச வர்த்தக அமைப்பின் தலைவராகவும், ராஜஸ்தான் வித்யார்த்தி கிரிகாவின் "அகர்வால்-ஆசுவால் சத்ரவாக்களின்" அறங்காவலராகவும் உள்ளார்.

படைப்பு
-------

*தி எசன்ஸ் ஆஃப் பிசினஸ் & மேனேஜ்மென்ட் மற்றும் தி எசன்ஸ் ஆஃப் லைஃப்* என்ற இரண்டு நூல்களை இவர் எழுதியுள்ளார்.

குறிப்புகள்
-----------

1. ↑  "Motilal Oswal online trading" பரணிடப்பட்டது 2010-04-23 at the வந்தவழி இயந்திரம். Retrieved 2010-04-24.
2. ↑  "Mr. Motilal Oswal was awarded the "Rashtriya Samman Patra" by Central Board of Direct Taxes for a period of 5 years from 1995 to 1999" பரணிடப்பட்டது 2016-03-03 at the வந்தவழி இயந்திரம். Retrieved 2009-03-09.
3. ↑  "ICAI felicitates Motilal Oswal - Financial Express - New Delhi - 05-Feb-2009"
4. ↑  "Archived copy" (PDF). 2012-08-03 அன்று மூலம் (PDF) பரணிடப்பட்டது. 2012-05-30 அன்று பார்க்கப்பட்டது.CS1 maint: archived copy as title (link)
5. ↑
6. ↑
7. ↑  "Zee Business conclave on financial markets begins in Mumbai" பரணிடப்பட்டது 2012-09-13 at the வந்தவழி இயந்திரம்
8. ↑  "Rajasthan Vidyarthi Griha".
**சிங்காலிலா முகடு** (*Singalila Ridge*) என்பது வடமேற்கு மேற்கு வங்காளத்திலிருந்து இமயமலையின் இந்தியப் பகுதியில் சிக்கிம் வழியாகச் செல்லும் வடக்கு-தெற்கு மலை முகடு ஆகும். நேபாளத்தில் உள்ள இலாம் மாவட்டம் இந்த மலைத்தொடரின் மேற்குப் பகுதியில் உள்ளது.

மேற்கு வங்காளத்தின் மலைத்தொடர்களின் மேற்கில் உள்ள மற்ற இமயமலைத் தொடர்களிலிருந்து இந்த மலைமுகடு பிரிக்கிறது. மேற்கு வங்காளத்தின் இரண்டு உயரமான சிகரங்கள், சண்டக்பு (3,636 m (11,929 அடி) மற்றும் பலுட் ( 3,600 m (11,800 அடி) இந்த முகட்டில் அமைந்துள்ளது. சிங்காலிலா தேசிய பூங்கா இந்த மலைமுகட்டைச் சூழ்ந்துள்ளது. இது கஞ்சன்சங்கா மற்றும் எவரெசுட் சிகரத்தின் காட்சிகளுக்காகக் குறிப்பிடத்தக்கது. மானேபஞ்சனிலிருருந்து சந்தக்பூ மற்றும் பலுட் வரையிலான மலையேற்றம் சாகசப் பயணிகளிடையே பிரபலமானது. மலைப்பகுதியில் இருசக்கர வாகனப் பயணத்திற்கும் சிறந்தப்பகுதி இதுவாகும்.

மலைச்சிகரங்கள்
--------------

இப்பகுதியில் உள்ள நான்கு உயரமான சிகரங்கள் :

* பலூட் 3,600 m (11,800 அடி)
* சண்டக்பு 3,636 m (11,929 அடி) - மேற்கு வங்கத்தின் மிக உயரமான இடம்
* டோங்லு 3,036 m (9,961 அடி)
* சபர்கிராம் 3,543 m (11,624 அடி)

திரைப்படம்
----------

இப்பகுதியில் எடுக்கப்பட்டத் திரைப்படம்

* *சிங்காலிலா இன் தி இமாலயா* (இமயமலையில் சிங்களிலா)

மேற்கோள்கள்
-----------

1. ↑  Sandakphu Top – Wikimapia
2. ↑  "Singalila Ridge Mountain Biking Tour | Alienadv.com". *www.alienadv.com*. 2016-04-25 அன்று பார்க்கப்பட்டது.

வெளி இணைப்புகள்
---------------

* 

* பொதுவகத்தில் சிங்கலிலா முகடு தொடர்பாக ஊடகக் கோப்புகள் உள்ளன.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Hugonia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**மோதிரக்கண்ணி** (*Hugonia mystax*) என்பது லினேசி குடும்பத்தில் உள்ள ஒரு வகை தாவரமாகும். இது முக்கியமாக தீபகற்ப இந்தியா மற்றும் இலங்கையின் வறண்ட காடுகளில் காணப்படுகிறது. இது ஒரு வறண்ட புதர் தாவரமாகும். மழைக்காலத்தில் மஞ்சள் பூக்கள் மற்றும் ஆரஞ்சு முதல் சிவப்பு நிற பழங்களை கொண்டிருக்கும். இதன் கிளைகளின் அடிப்பகுதியில் இலைகள் அற்று இருக்கும். அதற்கு பதிலாக மீசையை ஒத்திருக்கும் ஒரு ஜோடி வளைந்த முட்கள் உள்ளன. இது *மீசைக்கான* லத்தீன் பெயரான மிஸ்டாக்ஸ் என்ற சொல் அடைமொழியாக இத்தாவரத்துக்கான தாவரவியல் பெயரில் இடம்பெற்றுள்ளது.

 தாவர இனத்தின் பெயருக்கு காரணமான வளைந்த முட்கள்
இதற்கான தமிழ் பெயரான மோதிர-கண்ணி என்ற பெயரானது, மோதிரத்தை ஒத்திருக்கும் வளைந்த முட்களைக் குறிக்கிறது.  இத்தாவரத்தின் வேர்கள் துவர்ப்பும், கசப்பும் கொண்டது .மேலும் இது காய்ச்சல், வெர்மினோசிஸ் மற்றும் அழற்சிகளுக்கு சிகிச்சையளிக்கப் பயன்படுகிறது. 

தீபகற்ப இந்தியாவின் தெற்கே மகாராட்டிரா முதல் ஒடிசா வரையிலான வறண்ட புதர் மற்றும் வெப்பமண்டல வறண்ட பசுமையான காடுகளில் இந்த இனம் பொதுவாக காணப்படுகிறது.  குடாநாட்டின் சில பகுதிகளில் வருடத்திற்கு இரண்டு முறை மழைக்கு ஏற்ப பூக்கும்.  இதன் பூக்கள் *அபிஸ்* தேனீக்களால் மகரந்தச் சேர்க்கை செய்யப்படுகின்றன. இதன் பழங்களை பறவைகள் உண்கின்றன, விதைகளை அவை பரப்புகின்றன. இத்தவர இலைகள் பாரம்பரிய மருத்துவத்தில் பயன்படுத்தப்படுகிறது மற்றும் அழற்சி எதிர்ப்பு மருந்தாக பயன்படுத்தப்படுகிறது.

குறிப்புகள்
-----------

1. ↑  Gamble, J.S. (1915). *Flora of the Presidency of Madras. Volume I*. London: Adlard and Son. பக். 126. .
2. ↑   *Indian Medicinal Plants: A Compendium of 500 Species*. Orient Blackswan. 1993. பக். 183.
3. ↑  Gavade, B. G. (2009). "Rediscovery of Hugonia mystax Linn.(Linaceae) from Maharashtra, India.". *Journal of the Bombay Natural History Society* **106** (1): 126–127. .
4. ↑  David, J. P.; Murugan, B.S.; Manakadan, R. (2012). "Seasonality in fruiting of fig and non-fig species in a tropical dry evergreen forest in Sriharikota Island, southern India". *Tropical Ecology* **53** (1): 1–13.
ஈரோடு- காவிரி அருகில் ஓடும் காளிங்கராயன் வாய்க்கால்
**காளிங்கராயன் வாய்க்கால்** கொங்கு மண்டலத் தலைவர் காளிங்கராயன் என்பவரால் 1271 ஆம் தொடங்கப்பட்டு 1283 ஆம் முடிக்கப்பட்டது. இவ்வாய்க்காலின் மொத்த நீளம் 56 மைல்கள் (90 கிமீ) ஆகும். பவானி, காவிரி ஆற்றுடன் கூடுவதற்கு சற்று முன் அணை கட்டி பவானி ஆற்று நீர் காளிங்கராயன் வாய்க்காலுக்கு திருப்பி விடப்பட்டது.காவிரியை ஒட்டியும்,இணையாகவும் மேற்கு புறத்தில் 56 மைல்கள் பயணித்து நொய்யல் ஆற்றில் ஆவுடையாபாறை என்னும் இடத்தில் இவ்வாய்க்கால் சேர்கிறது. இடையில் மூன்று ஓடைகளை கடந்து செல்கிறது. ஈரோடு பகுதியில் காவிரி ஆழமான பள்ளத்தில் பாய்வதால் வேளாண்மைக்கு பயன்படுவதில்லை.இவ்வாய்க்கால் மூலம் ஈரோடு மாவட்டம் சிறப்பாக பயனடைகிறது. இவ்வாய்க்கால் தொடங்குமிடத்தில் இதன் சராசரி கடல் மட்ட உயரம் 534 அடியாகும், முடியுமிடத்தில் இதன் சராசரி கடல் மட்ட உயரம் 412 அடியாகும். இதன் மூலம் 15,743 ஏக்கர் நிலம் பாசன வசதி பெறுகிறது. இவ்வாய்க்கால் தொடங்குமிடத்திலிருந்து முடியுமிடம் வரையில் 36 மைல்கள்தானெனினும், இயற்கையாய் அமைந்த சிறுசரிவின் முழுப்பயனைப் பெறவேண்டியும் மிகுதியான நிலப்பகுதிகள் பாசனம் பெறவேண்டியும், இதனை வளைவுகளுடன் 56 மைல்கள் ஓடுமாறு அமைக்கப்பட்டுள்ளது.இவ்வாய்க்கால் வளைந்து வளைந்து உள்ளதால் கோண வாய்க்கால் எனவும் அழைக்கப்படுகிறது.

  

700 ஆண்டுகள் பழமை வாய்ந்த இவ்வாய்க்கால் சாயக்கழிவு தோல்கழிவு மாசுக்களால் பாதிப்படைந்துள்ளது.

மேற்கோள்கள்
-----------

வெளி இணைப்புகள்
---------------

* இந்து நாளிதழில் காளிங்கராயன் வாய்க்காலுக்கு 725 ஆண்டுகள் நிறைவடைந்ததை ஒட்டி வந்த கட்டுரை பரணிடப்பட்டது 2010-08-19 at the வந்தவழி இயந்திரம்
**மோதூர் விசிறிக்கல் சிற்பம்** என்பது தமிழ்நாட்டின் தருமபுரி மாவட்டம், காரிமங்கலம் வட்டம், மோதூர் கிராமத்தில் மனிதவடிவில் (Anthropomorphic sculpture) அமைந்துள்ள கற்சிற்பத்தைக் குறிக்கும். இந்தச் சிற்பம் ஒரே கல்லில் வடிக்கப்பட்டுள்ளது. பறவைக்கல் என்றும், விசிறிக்கல் என்றும் இதனை மக்கள் அழைக்கிறார்கள்.

அமைவிடம்
--------

மோதூர் விசிறிக்கல் சிற்பம், தருமபுரி-கிருஷ்ணகிரி சாலையில் அமைந்துள்ளது. இவ்வூர், காரிமங்கலத்திலிருந்து 6.0 கி.மீ. தொலைவிலும் தர்மபுரியிலிருந்து 12.5 கி.மீ. தொலைவிலும், கிருஷ்ணகிரியிலிருந்து 41.0 கி.மீ. தொலைவிலும், அமைந்துள்ளது. இவ்வூரின் அஞ்சல் குறியீட்டு எண் 635205 ஆகும்.

மோதூர் தொல்லியல் களம்
---------------------

கல்வெட்டுகள் இவ்வூரை புறமலை நாடு என்று பதிவு செய்துள்ளன. மோதூர் தொல்லியல் களத்தில் தமிழ்நாடு அரசு தொல்லியல் துறையினர், 2004-2005 ஆம் ஆண்டு அகழாய்வு மேற்கொண்டனர். அகழாய்வில் புதிய கற்காலம், பெருங்கற்காலம், வரலாற்றுக் காலம் ஆகிய மூன்று காலகட்டத்தைச் சேர்ந்த பண்பாட்டுக் கூறுகளை உள்ளடக்கிய பகுதி மோதூர், என்பதற்கான சான்றுகள் கிடைத்துள்ளன. புதிய கற்காலக் கருவிகளும் மட்கலன்களும் அதிக அளவில் இங்கு கண்டறியப்பட்டன. பெருங்கற்கால வாழ்விட மேடுகளிலிருந்தும் ஈமச்சின்னங்களிலிருந்தும் பெருங்கற்காலத்தைச் சேர்ந்த தொல்பொருட்கள் கண்டறியப்பட்டுள்ளன. வரலாற்றுக்கு முற்பட்ட காலத்திற்கு முன்பே இப்பகுதியில் தொடர்ச்சியாக மக்கள் வசித்து வந்த செய்தி சான்றுகள் வாயிலாக உறுதியாகிறது.

மோதூர் விசிறிக்கல் சிற்பம்
--------------------------

மோதூர் விசிறிக்கல் சிற்பம் என்பது ஒரு பெருங்கற்கால ஈமச்சின்னம் ஆகும். இது பெருங்கற்காலத்துத் தாய்த்தெய்வ வழிபாட்டின் எச்சமாகக் கருதப்படுகிறது. பறவை போன்ற அமைப்புக் கொண்ட இச்சிற்பம் ஒரு கல்வட்டத்தின் மையத்தில் நாட்டப்பட்டுள்ளது. தமிழ்நாட்டில் கண்டறியப்பட்ட விசிறிக்கல் சிற்பங்களிலேயே மோதூர் சிற்பம் அளவில் பெரியதாகும்.  இந்தியாவின் பல பகுதிகளில் இது போன்ற மனித வடிவிலான (Anthropomorphic sculpture) சிற்பங்கள் கண்டறியப்பட்டுள்ளன.  தமிழ் நாட்டின் விழுப்புரம் மாவட்டம், கனல் வட்டம், உடையாநத்தம் கிராமத்தில் இது போன்ற உடையாநத்தம் விசிறிப்பாறை சிற்பம் கண்டறியப்பட்டுள்ளது.

மேற்கோள்கள்
-----------

1. 1 2  Modur Onefivenine
2. 1 2  மோதூர் - விசிறிக்கல் (தாய்த்தெய்வம்) தமிழிணையம், தமிழர் தகவலாற்றுப்படை
3. ↑  வரலாற்றுக்காலம் - 10 மாங்குடி, மாங்குளம் மோதூர் ச.செல்வராஜ். தினமணி, தொல்லியல்மணி 29 ஏப்ரல் 2016
4. ↑  Megalithic Anthropomorphic Statues: Meaning and Significance k P. Rao Indo-Pacific Prehistory Association Bulletin 19, 2000 (Melaka Papers Volume 3)
5. ↑  உடையாநத்தம் தமிழிணையம், தமிழர் தகவலாற்றுப்படை
கட்டிடம் in கொல்லம் நகரம், இந்தியாவார்ப்புரு:SHORTDESC:கட்டிடம் in கொல்லம் நகரம், இந்தியா
**முந்திரி இல்லம்** *(Cashew House)* இந்தியாவின் கேரள மாநிலத்திலுள்ள கொல்லம் நகரத்தின் முண்டக்கல் பகுதியில் அமைந்துள்ளது. கேரள மாநில முந்திரி மேம்பாட்டுக் கழகத்தின் தலைமையகமும் இதுவேயாகும். பண்டைய குயிலோன் எனப்படும் கொல்லத்தின் வரலாறு மற்றும் கொல்லம் நகரத்தின் முந்திரி வணிகத்துடன் இப்பகுதி மிகவும் நெருக்கமான தொடர்பை கொண்டுள்ளது.

வரலாறு
------

நிலா ஏற்றுமதி நிறுவனத்தின் முந்திரி சிப்பங்கள் கொல்லம் மாவட்டத்தின் பரவூர் பகுதி கடையில் விற்பனைக்காக காட்சிக்கு வைக்கப்பட்டுள்ளன
கொல்லம் நகரத்தின் முந்திரி வணிகமும் ஏற்றுமதியும் உலகப் புகழ் பெற்றதாகும். இதனால்தான் கொல்லம் உலக முந்திரியின் மூலதனம் என்று அழைக்கப்படுகிறது. 1935 ஆம் ஆண்டு கொல்லம் நகரில் கட்டப்பட்ட பிரம்மாண்டமான இரண்டு மாடி கட்டிடம் அமெரிக்க தொழிலதிபர் லிண்ட்சே இயான்சனுக்கு சொந்தமானதாகும். இவர் நியூயார்க்கை தளமாகக் கொண்ட உணவு நிறுவனத்தின் பிரதிநிதியாக கேரளா வந்தார். கேரளாவின் இயற்கை எழிலால் ஈர்க்கப்பட்டு தனது மகளுக்கு ‘கேரளா’ என்று பெயரிட்டார். கொல்லம் நகரில் முந்திரி வியாபாரம் செய்ததால் இயான்சன் தனது காலத்தின் பெரிய பணக்காரர்களில் ஒருவரானார். ஆனால், இரண்டாம் உலகப் போரின்போது அமெரிக்க அரசாங்கம் இந்தியாவில் உள்ள தனது குடிமக்களுக்குத் திரும்பும்படி உத்தரவிட்டபோது இயான்சன் தனது நாடான அமெரிக்காவுக்குச் செல்ல வேண்டிய கட்டாயம் ஏற்பட்டது. அந்த நேரத்தில் இயான்சன் தனது வீட்டை நன்கு நிறுவப்பட்ட கொல்லம் வங்கியில் அடகு வைத்துவிட்டு போருக்குப் பின்னர் திரும்பலாம் என்ற நம்பிக்கையில் தனது முந்திரி வியாபாரத்தை தனது மேலாளர் சுவாமிநாதனிடம் ஒப்படைத்தார், 

பின்னர் சுவாமிநாதன் உலகப் போர் காரணமாக முந்திரி வணிகம் நட்டத்தில் இயங்குவதாகவும் வங்கி கட்டிடத்தை இணைக்கப் பார்க்கிறது என்றும் இயான்சனிடம் தெரிவித்தார். மேலாளர் தெரிந்தே இயான்சனின் வணிகத்திலிருந்து இலாபத்தைத் மறைத்து திசை திருப்பினார் எனக் கூறப்படுகிறது. அதன்பின்னர் வங்கி சொத்தை இணைத்துக் கொண்டது. கொல்லம் கடற்கரையோரப் பகுதியிலிருந்து அருமண் உலோகத்தாதுக்களை வெட்டியெடுக்கும் தொழிலில் ஈடுபட்டுக்கொண்டிருந்த கேரள மினரல்சு அண்டு மெட்டல்சு நிறுவனத்தின் முன்னாள் உரிமையாளர் எஃப்..எக்சு. பெரேரா முந்திரி இல்ல கட்டிடத்தை ஏலத்தில் வாங்கினார். காலப்போக்கில் இயான்சனின் பழைய பங்களாவை வாங்கிய கேரள அரசு முந்திரி அபிவிருத்தி ஆணைய நிறுவனத்திற்கான தலைமையிடமாக அறிவித்தது. அன்று முதல் கொல்லம் மற்றும் முழு கேரளாவிற்குமான முந்திரி வியாபாரத்தை கையாளும் பொதுத்துறை நிறுவனமாக முந்திரி இல்லம் செயல்படுகிறது.

மேற்கோள்கள்
-----------

1. ↑  "The Kerala State Cashew Development Corporation Limited". 2009. 2014-10-20 அன்று மூலம் பரணிடப்பட்டது.
2. ↑  Mohammed, Sham (18 October 2014). "Cashew HQ tells story of a betrayal". *Deccan Chronicle*. 8 July 2018 அன்று பார்க்கப்பட்டது.
3. ↑  "Yellow pages".
மோதிஹாரி (விதன் சபா சட்டமன்றம் (இந்தியா): பீகார் மாநிலத்தின் புருவி சம்பரன் மாவட்டத்தில் உள்ள ஒரு சட்டமன்ற தொகுதியாகும். பீகார் சட்டமன்ற தேர்தலில், 2015, மோதிஹாரி VVPAT செயல்படுத்தப்பட்ட மின்னணு வாக்கு இயந்திரங்களை கொண்ட 36 இடங்களில் ஒன்றாக இருக்கும்.

கண்ணோட்டம்
----------

மோதிஹாரி நகர் பரிஷத் மற்றும் லவுத்னாஹா அறிவிக்கப்பட்ட பகுதி மற்றும் பிப்ரகோட்டி சிடி ஒன்றியம் உள்ளிட்ட மோதிஹாரி சமூக மேம்பாட்டுத் தொகுதி: மோதிஹாரி (விதான சபைத் தொகுதி) கீழ்க்கண்டவாறு அமைக்கப்பட்டிருக்கிறது..

மோடிஹரி (சட்டமன்ற Konstituensi) 3 வது கிழக்கு சம்பரன் (லோக் சபா Konstituensi)  பகுதியாகும்.இவை மோடிஹரி Motihari (லோக் சபா Konstituensi)  மக்களவை தொகுதியின் ஒரு பகுதியாகும்.

தேர்தல் முடிவு
--------------

### 1977-2010

நவம்பர்2010,அக்டோபர் 2005, ம்ற்றும் பிப்ரவரி 2005 ஆகிய சட்டமன்ற தேர்தலில் பாரதிய ஜனதா கட்சியின் வேட்பளர் பிரமொத்குமர் , 2010 ல்   RJD ன் ராஜேஸ் குப்தா அவர்களையும்,அக்டோபர் 2005 மற்றும் பிப்ரவரி 2005 ஆகிய சட்டமன்ற தேர்தலில் ரமா தேவி அவர்களையும் எதிர்த்து போட்டியிட்டு வெற்றிபெற்றார்.1990 மற்றும் 1995 ஆம் ஆண்டு நடைபெற்ற சட்டமன்ற தேர்தலில்  CPI ன் திவேனி திவாரி  BJP ன் லக்ஸ்மன் பிரசாந்த் என்பவரை எதிர்த்து வெற்றி பெற்றார். 1980  ல் கங்கிரஸின் பிரபாவதி குப்தா அவர்களும், 1977 ல் ஜனதாதளத்தின் ரகுநாத் குப்தா அவர்களும்  வெற்றிபெற்றனர்.

பார்வைநூல்கள்
-------------

1. ↑  "EC move to allay fears about errors in EVMs".
2. ↑  "General Election to the State Legislative Assembly of Bihar, 2015- Use of EVMs with Voter Verifiable Paper Audit Trail System(VVPAT)-reg" (PDF).
3. ↑  "Schedule – XIII of Constituencies Order, 2008 of Delimitation of Parliamentary and Assembly constituencies Order, 2008 of the Election Commission of India" (PDF). *Schedule VI Bihar, Part A – Assembly constituencies, Part B – Parliamentary constituencies*. 2010-10-05 அன்று மூலம் (PDF) பரணிடப்பட்டது. 2011-01-10 அன்று பார்க்கப்பட்டது.
4. ↑  "Motihari election results from 1977". Travel India Guide. 2010-12-12 அன்று மூலம் பரணிடப்பட்டது. 2011-01-05 அன்று பார்க்கப்பட்டது.
5. ↑  "12 - Motihari Assembly Constituency". *Partywise Comparison Since 1977*. Election Commission of India. 2011-09-28 அன்று மூலம் பரணிடப்பட்டது. 2011-01-06 அன்று பார்க்கப்பட்டது.
**காளிதாஸ் ராய்** (*Kalidas Roy* 1889-1975) தாகூர் காலத்திய வங்காள இலக்கியக் கவிஞர் மற்றும் ஆசிரியர் ஆவார். வைணவக் கவிஞரான லோசன் தாசின் வம்சாவளியில் வந்தவர். இவரது தந்தை ஜோகெந்திரநாத் ராய் ஆவார். அரபு மற்றும் பாரசீக மொழிகளில் அவர் எழுதினார்.

பணி
---

கொல்கத்தா பல்கலைக்கழகத்துடன் இணைந்த பெர்ஹாம்பூர் கல்லூரியில் இருந்து தனது முதல் பட்டம் பெற்றார். பின்னர் அவர் ஸ்காட்டிஷ் சர்ச் கல்லூரியில் தத்துவத்தில் எம்ஏ பட்டம் பெற்றார்.

ராய் பாரிஷா உயர்நிலை பள்ளி (கொல்கத்தா) மற்றும் மித்ரா நிறுவனம், கொய்யுவோவின் பொவனிப்பூர் கிளை, கொல்கத்தாபோன்ற (தலைமை ஆசிரியராக) கல்வி நிறுவனங்களில் பணிபுரிந்தார்.

வங்காள இலக்கியத்தின் தாகூர் காலக் கவிஞர்களில் காளிதாஸ் ராயும் ஒருவராவார். அவருடைய கவிதைகளில் வைஷ்ணவக் கருத்துக்களின் தாக்கம் கொண்டிருந்தன. அவர் 19 கவிதை நூல்கள் எழுதினார். அவருடைய புகழ்பெற்ற கவிதைகளுள் ஆசிரியர் மாணவர்களுடனான தொடர்பு பற்றிய "சாத்திரதாரா"வும் "திரிரத்னா"வும் அடங்கும் அவர் கவிதைகள் மட்டுமல்லாது, சமஸ்கிருத நூல்களை மொழிபெயர்த்தார். மேலும் புத்தகங்களின் விமர்சன மதிப்பீடுகளும் செய்தார்.

25 அக்டோபர் 1975 இல் அவர் இறந்தார்.

நூலகம்
------

அவருடைய கவிதைகளில் சில:

* பர்னபட்
* ரிது மங்கள்
* கிஷோலய்
* பிரோஜொபெனு
* போல்காலி
* லாஜன்ஜலி
* பல்லாரி
* அகரன்
* அகரானி

விருதுகள்
---------

* கவிஷேகர் (முதன்மைக் கவிஞர், 1920), பாங்கியா சாகித பரிஷத், ரங்க்பூர்
* கல்கத்தா பல்கலைக் கழகத்திலிருந்து ஜகத்தரணி ஸ்வர்ண பதக் (தங்க பதக்கம், 1953)
* கல்கத்தா பல்கலைக்கழகத்திலிருந்து சரோஜினி சுவர்ண பதக் (தங்க பதக்கம்)
* ஆனந்த பசார் குழுமம் வழங்கிய ஆனந்த் புரஸ்கார் (1963)
* ரவீந்திர புரஸ்கார் (1968), அவரது கவிதைக்காக "பூர்ணகுதி"
* விஸ்வ பாரதி பல்கலைக்கழகத்தால் வழங்கப்பட்ட தேசிகொட்டம் (1970)
* கௌரவ. டி.லிட். (1972) ரவீந்திர பாரதி பல்கலைக்கழகம்
* கௌரவ டி.லிட். (1976, இறப்புக்குப் பின்) பர்த்வான் பல்கலைக்கழகம்

மேற்கோள்கள்
-----------

1. ↑  *Some Alumni of Scottish Church College* in *175th Year Commemoration Volume*. Scottish Church College, April 2008, p. 589
கிபி மூன்றாம் நூற்றாண்டு அல்லது நான்காம் நூற்றாண்டில் முதலில் கட்டப்பட்ட கோப்திய கிறித்தவர்களின் மிகவும் புகழ்பெற்ற தேவாலயமான தொங்கு தேவாலயம்
தேவாலயத்தின் உட்பகுதி
தேவாலயத்தின் உட்பகுதி
**புனித கன்னிமேரி கோப்திய மரபுவழித் தேவாலயம்**  (*Saint Virgin Mary's Coptic Orthodox Church*), பரவலாக **தொங்கு தேவாலயம்** (*Hanging Church*, *El Muallaqa*) எகிப்தில் உள்ள பழைமையான தேவாலயங்களில் ஒன்றாகும். இந்த இடத்தில் உள்ள தேவாலயத்தின் வரலாறு மூன்றாம் நூற்றாண்டில் துவங்குகிறது.

கோப்திய கெய்ரோவில் (பழைய கெய்ரோ) உரோமானியர்களால் கட்டப்பட்ட பாபிலோன் கோட்டையின் நுழைவாயில் மேலாக அமைந்துள்ளதால் இந்த தேவாலயம் *தொங்கு தேவாலயம்* என அழைக்கப்படுகிறது. இதனை எட்ட 29 படிகள் ஏற வேண்டும்; கெய்ரோ வந்த துவக்ககால பயணிகள் இதனை "மாடிப்படி தேவாலயம்" என்றும் குறிப்பிட்டுள்ளனர். உரோமானியர்களின் காலத்திலிருந்து தரைமட்டம் ஆறு மீட்டர் உயர்ந்துள்ளதால் நுழைவாயிற் தூண்கள் பெரும்பாலும் மண்ணுக்கடியில் சென்று விட்டன;இதனால் தற்போது தேவாலயம் உயர்ந்த நிலையில் காணப்படுவதில்லை. சாலையிலிருந்து தேவாலயத்தின் நுழைவு கல் வளைவுக்கடியில் இரும்பு கதவுகளால் காக்கப்படுகிறது. பத்தொன்பதாம் நூற்றாண்டில் கட்டப்பட்ட முகப்பும் இரட்டை மணிக்கூண்டுகளும் குறுகிய தாழ்வாரத்தினூடே காணலாம்; இந்தத் தாழ்வாரம் தற்கால விவிலியக் காட்சிகளால் அலங்கரிக்கப்பட்டுள்ளது. படிகள் ஏறியபிறகு மற்றொரு நுழைவாயிலுக்குப் பின்னர் மற்றொரு முற்றம் காணக்கிடைக்கிறது. இதன்மூலம் பதினொன்றாம் நூற்றாண்டில் கட்டப்பட்ட வெளி முகமண்டபத்தை அடையலாம்.

காட்சிக்கூடம்
-------------

* சாலையிலிருந்து நுழைவாயில்சாலையிலிருந்து நுழைவாயில்
* பீப்பாய் கவிகைமாட கூரைபீப்பாய் கவிகைமாட கூரை
* பளிங்கு போதனை மேடையின் விவரம்பளிங்கு போதனை மேடையின் விவரம்
* திருமேனிகளும் அலங்காரத் திரைகளும்திருமேனிகளும் அலங்காரத் திரைகளும்
* தேவாலயத்தின் உள்ளே வழிபாடுகள் நடைபெறுதல்தேவாலயத்தின் உள்ளே வழிபாடுகள் நடைபெறுதல்
* கூரைகூரை
* மிகவும் மதிக்கப்படுகின்ற ஓர் சின்னம்மிகவும் மதிக்கப்படுகின்ற ஓர் சின்னம்
* கோப்திய மரபுவழி பேராயர்களின் கலந்தாய்வுத் திருக்குழுகோப்திய மரபுவழி பேராயர்களின் கலந்தாய்வுத் திருக்குழு

தொங்கு தேவாலயத்தின் உட்புறத்தின் கலைச்செழிப்பு

மேற்சான்றுகள்
-------------

1. ↑  Egypt: The Hanging Church El Muallaqa, Dedicated to the Virgin Mary
2. ↑  The Hanging Church, Cairo

விக்கிமீடியா பொதுவகத்தில்,  
 ***கெய்ரோவின் தொங்கு தேவாலயம்***   
என்பதின் ஊடகங்கள் உள்ளன.
**மோதாசனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது குறுந்தொகை 229

பெயர்க் காரணம்
--------------

காதலரிடையே நிகழும் மோதலை ("மோதுதலை") இவர் பாடியுள்ளதால் பாடற்பொருளால் இவருக்கு மோதலாசனார் எனக் குறுந்தொகை நூலைத் தொகுத்தவர் பெயர் சூட்டியுள்ளார்.

பாடல் சொல்லும் செய்தி
---------------------

"காதல் செவிலியர்" செய்துகொள்ளும் "ஏதில் சிறுசெரு" பற்றி இவர் தம் பாடலில் குறிப்பிடுகிறார். செவிலியர் குழந்தையைப் பேணி வளர்ப்பர். இவர்கள் காதல் குழந்தையை வளர்க்கும் செவிலியர். யார் அவர்கள்? காதலனும், அவனுடன் அவனது ஊருக்குத் தன் பெற்றோருக்குத் தெரியாமல் செல்லும் காதலியும் ஆகிய இருவர்தான்.

அவர்களுக்குள்ளே 'ஏதில் சிறுசெரு'. காரணம் இல்லாத சிறு சண்டை. செல்லும் பாலைநில வழியில் இவர்களுக்குள்ளே நடந்த சிறு சண்டையைக் கண்டவர்கள் தமக்குள் பேசிக்கொள்கின்றனர்.

இவன் இவளது தலைமுடி "ஐம்பாலைப்" பற்றுகிறான். இவள் இவனது தலைமுடி "ஓரி"யைப் பற்றுகிறாள். இருவருக்கும் வலிக்கிறது. எனவே இருவரும் தம் பிடியை விலக்கிக்கொள்கின்றனர்.

(காதலர் இணைந்த வாழ்வில் ஒருவரை ஒருவர் துனபுறுத்தினால் அது அவர்கள் இருவருக்கும் துன்பமாக விளையும் என்னும் உண்மையைக் கண்டு தெளிவு பெறுகின்றனர்.)

"பாலே! நீ நல்லைமன்" - இந்தப் பிரிவுப் பாலும், செருப் பாலும் நல்லதுதான் என்று கண்டவர்கள் பேசிக்கொள்கின்றனர்.
**மூன் சே-இன்** (கொரியம்: 문재인; ஆன்ஞ்சா: 文在寅; பிறப்பு 24 சனவரி 1953) தென் கொரியாவின் பன்னிரண்டாவது அதிபர் ஆவார். இவர் மனித உரிமை ஆணையத்தின் முன்னாள் வழக்குரைஞராக இருந்தார்.

முன்னாள் அதிபர் ரோ மூ-இயுனின் தலைமைப் பணியாளராகவும் 2015-16 காலகட்டத்தில் மின்சோ கட்சியின் (மக்களாட்சி கட்சி) சார்பாக எதிர்கட்சி தலைவராக பணியாற்றினார். 19 வது தேசிய அவையில் உறுப்பினராகவும் இருந்தார். 2012ஆம் ஆண்டு அதிபர் தேர்தலில் பார்க் சயுன்-ஆயிடம் தோற்றுவிட்டார்  அப்போது ஐக்கிய மக்களாட்சி கட்சி சார்பில் போட்டியிட்டார், 2013இக்கு பின் இது மக்களாட்சி கட்சி என மாற்றப்பட்டது.

தென்கொரியாவின் இச்யோசே நகரில் பிறந்த இவர், இவரின் தந்தை மூன் யாங்-குயுங்க்கிற்கும் தாய் காங் ஆன்-ஓக்கிற்கும் பிறந்த ஐந்து குழந்தைகளில் மூத்தவர் ஆவார். இவரின் தந்தை தற்போது வடகொரியாவிலுள்ள ஆம்கங் நகரைச் சேர்ந்தவர். இவர் அகதியாக வடகொரியாவிலிருந்து தென் கொரியாவிற்கு வந்தவர். இச்யோசே போர் கைதிகள் முகாமில் வேலை புரிந்தார். பின்பு இவர் குடும்பம் பூசானுக்கு குடிபெயர்ந்தது. மூன் குயுன்காம் உயர் நிலைப்பள்ளியில் படித்தார்  பின்பு குய்கி பல்கலைக்கழகத்தில் சட்டம் பயின்றார். யூசின் அரசமைப்பை எதிர்த்து மாணவர்களைத் திரட்டி போராடியதால் இவர் பல்கலைக்கழகத்தில் இருந்து நீக்கப்பட்டதுடன் கைது செய்யப்பட்டு சிறையில் அடைக்கப்பட்டார். பின்பு கட்டாய இராணுவச் சேவை காரணமாக இராணுவத்தில் சேர்க்கப்பட்டு தென் கொரிய சிறப்புப் படையில் பணிபுரிந்தார். அதில் இருந்தபோது வட கொரியாவுக்கு எதிரான மரம் வெட்டும் நிகழ்வு பணியில் ஈடுபட்டார்.

இராணுவப் பணியிலிருந்து விடுபட்டபின் சட்டபடிப்பில் தேர்ச்சி பெற்று நீதித்துறையின் ஆராய்ச்சி பயிற்சி நிறுவனத்தில் வழக்கறிஞர் ஆவதற்கு இணைந்தார். அங்கு இரண்டாவது மாணவனாகத் தேர்ச்சிப் பெற்ற போதும் நீதிபதி பதவியோ அரசாங்க வழக்கறிஞர் பதவியோ கிடைக்கவில்லை, அதற்கு அவர் மாணவராக இருந்தபோது போராடியது காரணமாகியது. ஆனால் மூன் அரசல்லாத வழக்கறிஞராகப் பதவியேற்றார்.

மேற்கோள்கள்
-----------

1. ↑  "South Korea Elects Moon Jae-in, Who Backs Talks With North, as President". nytimes. மே 11, 2017 அன்று பார்க்கப்பட்டது.
2. ↑  "Who is Moon Jae-in, South Korea's new president?". .theguardian. மே 11, 2017 அன்று பார்க்கப்பட்டது.
3. ↑  "Moon Jae-in could become South Korea's next leader. But is he too soft for the job?". .scmp.com. மே 11, 2017 அன்று பார்க்கப்பட்டது.
4. ↑  Jung Min-ho (9 May 2017). "Moon Jae-in: Son of war refugees rises to power [PHOTOS"]. *Korea Times*.. பார்த்த நாள்: 10 May 2017.
5. ↑  "문재인 : 네이버 통합검색". *search.naver.com* (கொரியன்). 2017-04-28 அன்று பார்க்கப்பட்டது.
6. ↑  "대선주자 인물탐구 민주통합당 문재인". 경남신문. 2012-08-13.
**மோதி லால் மதன்** (*Moti Lal Madan*) இந்தியாவைச் சேர்ந்த ஓர் உயிரித்தொழில்நுட்ப ஆராய்ச்சியாளராவார். 1939 ஆம் ஆண்டு இவர் பிறந்தார். கால்நடை மருத்துவர், கல்வியாள மற்றும் நிர்வாகி என பன்முகங்களுடன் இவர் இயங்கினார். 

1994 ஆம் ஆண்டு முதல் 1995 ஆம் ஆண்டு வரை கர்னலில் உள்ள தேசிய பால் ஆராய்ச்சி நிறுவனத்தின் இயக்குநராக (ஆராய்ச்சி) மதன் பணியாற்றினார், பின்னர் 1995 ஆம் ஆண்டு முதல் 1999 ஆம் ஆண்டு வரை இந்திய வேளாண் ஆராய்ச்சி மன்றத்தின் பொது துணை இயக்குநராக (விலங்கு அறிவியல்) இருந்தார். நவம்பர் 2006 ஆம் ஆண்டு நவம்பர் மாதம் மதுராவில் உள்ள பண்டிட் தீன் தயாள் உபாத்யாயா கால்நடை அறிவியல் பல்கலைக்கழகத்தின் துணைவேந்தரானார். முன்னதாக இவர் அகோலாவிலுள்ள டாக்டர் பஞ்சப்ராவ் தேசுமுக் கிருசி வித்யாபீடத்தில் துணைவேந்தராகப் பணியாற்றியுள்ளார். 

மதன் பன்னாட்டுப் பத்திரிகைகள் உட்பட குறைந்தபட்சம் 188 கல்வியியல் கட்டுரைகளை வெளியிட்டுள்ளார். 

1987 ஆம் ஆண்டு முதல் 1994 ஆம் ஆண்டு வரை மதன் தேசிய பால் ஆராய்ச்சி நிறுவனத்தில் கரு பரிமாற்ற தொழில்நுட்பத்தின் திட்ட இயக்குநராகப் பணியாற்றினார்.  1990 ஆம் ஆண்டு நவம்பரில் "பிரதம்" என்ற கன்றின் பிறப்புக்கு வழிவகுத்த எருமையின் *முதல் வெற்றிகரமான செயற்கை முறை* கருத்தரிப்பை நிகழ்த்திய ஓர் ஆய்வுக் குழுவை மதன் வழிநடத்தினார் 

ஒன்ராறியோ கால்நடை மருத்துவக் கல்லூரியின் கோடைக்கால மாநாட்டில், 2012 ஆம் ஆண்டு சூன் மாதம் 12 அன்று கனடாவின் ஒன்ராறியோ குயல்ப் பல்கலைக்கழகத்தில் மதனுக்கு கவுரவ முனைவர் பட்டம் வழங்கப்பட்டது.  ஒன்ராறியோ கால்நடை மருத்துவக் கல்லூரியிலும் மதன் ஒரு கருத்தரங்கை நிகழ்த்தினார்.  மற்றும் அந்நாட்டு குடியரசுத் தலைவருடன் உரையாடலில் பங்கேற்றார்.

மேற்கோள்கள்
-----------

1. ↑
2. ↑  
Gupta, Yoginder (2006-11-11). "Madan takes over as VC of vet varsity". *The Tribune*.. பார்த்த நாள்: 2007-08-14.
3. 1 2  "Alumni Association of NDRI-SRS: Illustrious Alumni". *Alumni Association of the Southern Regional Station of National Dairy Research Institute*. 2004-07-21 அன்று மூலம் பரணிடப்பட்டது. 2007-03-15 அன்று பார்க்கப்பட்டது."Alumni Association of NDRI-SRS: Illustrious Alumni". *Alumni Association of the Southern Regional Station of National Dairy Research Institute*. Archived from the original பரணிடப்பட்டது 2004-07-21 at the வந்தவழி இயந்திரம் on 2004-07-21. Retrieved 2007-03-15.
4. ↑
5. ↑
6. ↑

புற இணைப்புகள்
--------------

* கால்நடை மருத்துவ பல்கலைக்கழகம், மதுரா
* PDKV, அகோலா
**அறுவடை நாள்** (Aruvadai Naal) 1986 இல் வெளிவந்த தமிழ் காதல் திரைப்படமாகும். ஜி. எம். குமார் இத்திரைப்படத்தை இயக்கியிருந்தார். பிரபு மற்றும் பல்லவி ஆகியோர் முன்னணிக் கதாபாத்திரங்களில் நடித்துள்ளனர். ரீ. மனோகர், சாந்தி நாராயணசாமி இத்திரைப்படத்தை தயாரித்திருந்தார். இத்திரைப்படத்திற்கு இசைஞானி இளையராஜா இசையமைத்திருந்தார். மேலும் 1986 நவம்பர் 1 இல் வெளியிடப்பட்டுள்ளது. இத்திரைப்படம் *முவ்வே கோவலுடு* எனும் பெயரில் தெலுங்கில் மீள்உருவாக்கம் செய்யப்பட்டு வெளியிடப்பட்டமை குறிப்பிடத்தக்கது.

கதைச்சுருக்கம்
--------------

நிர்மலா (பல்லவி) அனாதை கிறிஸ்தவ பெண். ஒரு கன்னியாஸ்திரியாக வருவதையே இலட்சியமாக கொண்டவள். ஒரு கன்னியாஸ்திரி மடம் ஒன்றில் அவள் வசித்து வந்தாள். பின்னர் அவள் ஒரு கன்னியாஸ்திரியாக வரும் பொருட்டு கிராமமொன்றில் உள்ள கன்னியாஸ்திரி மடத்திற்கு அனுப்பப்படுகிறாள். அங்கு அவள் தேவாலய போதகர் வின்சென்ட் பார்க்கர் சூசையிடம் (ராம்குமார் கணேசன்) சேர்கிறாள். மேலும் அவள் கன்னியாஸ்திரியாக வரும் வரை தாதியாகவும் வேலை செய்கிறாள்.

பிறகு அவள் முத்துவேலை (பிரபு) சந்திக்கிறாள். முத்துவேல் அப்பாவியான மனிதன். இருவரும் ஒருவரை ஒருவர் காதல் கொள்கின்றனர். முத்துவேலின் தந்தை ரத்னவேல் (ஆர். பி. விஸ்வம்) அவன்மீது பாசம் காட்டாமல் ஒரு வேலைக்காரன் போலவ நடத்துகிறார். ஆனால் அவனின் தாய் வடிவு (வடிவுக்கரசி) முத்துவேலின் மீது அளவு கடந்த பாசம் வைத்திருக்கிறார். முத்துவுக்கும் அவனின் மைத்துனியுடன் திருமணத்திற்கு ஏற்பாடு செய்யும் போது அவர்களின் காதல் பற்றி தெரியவருகிறது. இவர்களின் காதல் திருமனத்திற்கு போதகர் வின்சென்ட் பார்க்கர் சூசை ஆதரவு தெரிவிக்கிறார். அதேசமயம் ரத்தினவேல் ராஜலட்சுமியின் (ராசி) பூப்புனித நீராட்டு விழாவிற்கு ஏற்பாடு செய்கிறார். அவள் முத்துவேலின் முறைப்பெண், என்பதால் அவளுக்கு மாமனான முத்தவேல் மாலை அணிவிக்க வேண்டும். இந்த சடங்கின்போது முத்துவேல் அணிவிக்கும் மாலையில் தாலியை மறைவாக கோர்த்து வைகப்படுகிறது. இதை அறியாத முத்துவேல் மாலையை அணிவிக்கும் போது தாலியும் கழுத்தில் விழுகிறது. சூசை பொலிசில் ரத்தினவேலின் மீது போலிஸில் முறைப்பாடு செய்வதோடு அது மீளவும் பெறப்பட்டது. இதன்பின்னர் என்ன நடக்கிறது என்பதுதான் மீதிக்கதை.

நடிகர்கள்
---------

* பிரபு - முத்துவேல்
* பல்லவி - நிர்மலா
* ராம்குமார் கணேசன் - வின்சென்ட் பார்க்கர் சூசை
* ஆர். பி. விஸ்வம் - ரத்தினவேல்
* வடிவுக்கரசி - வடிவு
* ராசி - ராஜலட்சுமி
* சதியஜித்
* குமரிமுத்து - லொதா
* உசிலைமணி
* லிவிங்ஸ்டன்
* ராஜ் கபூர் - காவல் அதிகாரி
*

இசை
---

இத்திரைப்படத்திற்கு இசைஞானி இளையராஜா இசையமைத்திருந்தார். 1986 இல் இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள பாடல்வரிகளை கங்கை அமரன் எழுதியிருந்தார்.

மேற்கோள்கள்
-----------

1. ↑  "Filmography of aruvadai naal". cinesouth.com. 2010-02-07 அன்று மூலம் பரணிடப்பட்டது. 2012-12-16 அன்று பார்க்கப்பட்டது.
2. ↑  "Aruvadai Naal Songs". raaga.com. 2012-12-16 அன்று பார்க்கப்பட்டது.
3. ↑  "Aruvadai Naal". hummaa.com. 25 January 2012 அன்று மூலம் பரணிடப்பட்டது. 2012-12-16 அன்று பார்க்கப்பட்டது.
4. ↑  "Aruvadai Naal Songs — Illayaraja". oosai.com. 3 October 2012 அன்று மூலம் பரணிடப்பட்டது. 2012-12-16 அன்று பார்க்கப்பட்டது.
5. ↑  "Aruvadai Naal — Illayaraja". thiraipaadal.com. 2012-12-16 அன்று பார்க்கப்பட்டது.
**நமிக் பனிப்பாறை** (*Namik Glacier*) என்பது இந்தியாவில் உத்தராகண்டம் மாநிலத்தின் பிதெளரகட் மாவட்டத்தில் அமைந்துள்ளது. இந்தப் பனிப்பாறை 3,600 m (11,800 அடி) உயரத்தில் இமயமலையில் குமாவும் கோட்டம் பகுதியில் அமைந்துள்ளது. இந்த பனிப்பாறை இராம்கங்கா நதியின் மூலமாகும். இந்த பனிப்பாறை நந்தா தேவி (7,848 மீட்டர்கள் (25,748 அடி), நந்தா கோட் (6,861 மீட்டர்கள் (22,510 அடி), மற்றும் திரிசூலி (7,120 மீட்டர்கள் (23,360 அடி) சிகரங்களால் சூழப்பட்டுள்ளது. இந்தப் பனிப்பாறை பண்டைய இந்தோ-திபெத் வர்த்தக பாதையில் செல்கிறது. இது லிட்டியிலிருந்து 23 கிலோ மீட்டர் மலையேற்றத் தொலைவில் கோஜினா மற்றும் நமிக் கிராமங்களில் அமைந்துள்ளது. இந்த பனிப்பாறையைச் சுற்றி ஏராளமான நீர்வீழ்ச்சிகள் மற்றும் கந்தக நீரூற்றுகள் உள்ளன. இந்தப் பனிப்பாறையினை காகினாவிலிருந்து மலையேற்றம் மூலம் அடையலாம். இந்தப் பனிப்பாறையினை கோஜினாவிலிருந்து சாமா லிட்டி சாலை வழியாகவும் அடையலாம். இது பாகேசுவரிலிருந்து 63 கிலோ மீட்டர் தொலைவில் உள்ளது. பேகசுவர் அல்லது காபோகோட்லிருந்து வாடகைக்கு ஜீப்புகள் கிடைக்கின்றன. 'நமிக்' என்றால் உப்பு நீர் நீரூற்றுகள் இருக்கும் இடம் என்பது பொருளாகும்.

மேற்கோள்கள்
-----------

1. ↑  Agrawal, C. M. (1996) (in en). *Man, culture, and society in the Kumaun Himalayas : General B.C. Joshi commemoration volume*. Almora: Shree Almora Book Depot. பக். 121. பன்னாட்டுத் தரப்புத்தக எண்:978-81-85865-29-4.
2. ↑  Raju, N. Janardhana (30 November 2015) (in en). *Geostatistical and Geospatial Approaches for the Characterization of Natural Resources in the Environment: Challenges, Processes and Strategies*. Springer. பக். 309. பன்னாட்டுத் தரப்புத்தக எண்:978-3-319-18663-4. .
3. 1 2  Kapadia, Harish (2005) (in en). *Into the untravelled Himalaya : travels, treks and climbs*. New Delhi: Indus Publ. Co.. பன்னாட்டுத் தரப்புத்தக எண்:978-81-7387-181-8.. பார்த்த நாள்: 5 March 2017.
**மூனச்சி**  (Moonachie) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 4.345 சதுர கிலோ மீற்றர் பரப்பளவைக் கொண்டுள்ளது. இதில் 4.312 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.033 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 2,708 ஆகும். மூனச்சி நகரத்தின் மக்கள் தொகை அடர்த்தி ஒரு கிலோ மீற்றருக்கு 628.0 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**சித்தன்கேணி**, இலங்கையின் யாழ்ப்பாண மாவட்டத்தில் வலிகாமம் மேற்குப் பிரதேச செயலாளர் பிரிவில் உள்ள ஒரு ஊர். இது, சித்தன்கேணி கிராம அலுவலர் பிரிவுக்குள் அடங்குகின்றது. இவ்வூரின் கிழக்கே சங்கானையும், தெற்கில் வட்டுக்கோட்டையும், மேற்கில் பண்ணாகம், தொல்புரம் ஆகிய ஊர்களும் உள்ளன. யாழ்ப்பாணம்-மானிப்பாய்-காரைநகர் வீதியும், வல்லை-தெல்லிப்பழை-அராலி வீதியும் இவ்வூரில் ஒன்றையொன்று வெட்டிச் செல்கின்றன. இச்சந்தி சித்தன்கேணிச் சந்தி எனப்படுகிறது.

நிறுவனங்கள்
-----------

சித்தன்கேணியில் இரண்டு அரசாங்கப் பாடசாலைகள் உள்ளன. இவற்றுள் பிலவத்தை அமெரிக்க மிசன் தமிழ்க் கலவன் பாடசாலையில் ஒன்று முதல் எட்டாம் வகுப்புவரை வகுப்புக்கள் உள்ளன. சிறீ கணேச வித்தியாலயத்தில் மாணவர்கள் 13 ஆம் ஆண்டுவரை கற்கலாம்.

இவ்வூரில், சிறீ மகாகணபதி கோயில் எனப்படும் ஒரு பிள்ளையார் கோயிலும், சிறீ சிவசிதம்பரேசுவரர் கோயில் என அழைக்கப்படும் சிவன் கோயில் ஒன்றும் உள்ளன.

மேற்கோள்கள்
-----------

1. ↑  Statistical Handbook 2014, Jaffna Secretariat, 2014, p 26.

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்
கணிதத்திலும் இன்னும் மற்ற அறிவியல் சார்ந்த துறைகளிலும் **இருமுகக்குலங்கள்** (Dihedral Groups) என்று அழைக்கப்படும் குல வகைகள் வழங்கப்படுகின்றன. ஒரு சமப் பல்கோணத்தின் சமச்சீர்களை அலசும்போது தவறாமல் ஏற்படும் கணித அமைப்புகள்தான் இவை. {\displaystyle n>2}, பக்கங்களுள்ள சமப்பன்முகியின் {\displaystyle 2n} சமச்சீர்களால் -- சுழற்சிகளும் எதிர்வுகளும் --ஏற்படுகின்ற குலம் **D**n என்ற குறியீட்டால் அழைக்கப்படும். பெயரால் குறிக்கப் படும்போது, **3-வது இருமுகக்குலம்** (**D**3), **4-வது இருமுகக்குலம்** (**D**4), ... , **n-வது இருமுகக்குலம்** (**Dn**) என்று சொல்வோம். இவைகளெல்லாம் பரிமாற்றலல்லாத குலங்கள்.

இருமுகக்குலத்தின் உறுப்புகள்
----------------------------

சமபக்க அறுமுகியின் பிரதிபலிப்பு சமச்சீர்கள்
*n* பக்கங்களுள்ள ஒரு சமபக்க பன்முகியில் 2*n* வெவ்வேறு சமச்சீர்கள் உள்ளன.இவைகளிள் *n* சுழற்சிச்சமச்சீர்களும் *n* பிரதிபலிப்புச் சமச்சீர்களும் அடங்கும். இவையே D*n* என்ற இருமுகக் குலத்திற்குக் காரணமாகின்றன. *n* ஒற்றைப்படையாயிருந்தால், சமச்சீர் அச்சுகள் ஒரு பக்கத்தின் மையப்புள்ளியையும் எதிரிலுள்ள உச்சிப்புள்ளியையும் சேர்க்கும். *n* இரட்டைப்படையாயிருந்தால்
*n*/2 அச்சுகள் எதிரெதிர் பக்கங்களின் மையப்புள்ளிகளையும், *n*/2 அச்சுகள் எதிரெதிர் உச்சிப்புள்ளிகளையும் சேர்ப்பன. ஆக, இரண்டு சூழ்நிலையிலும் மொத்தம் *n* சமச்சீர் அச்சுகள் இக்குலத்திற்கு 2*n* உறுப்புகளை வழங்குகின்றன. ஓர் அச்சில் செய்யப்படும் பிரதிபலிப்பு மற்றொரு அச்சில் செய்யப்படும் பிரதிபலிப்பினால் தொடரப்பட்டால் அச்சுகளுக்கிடையேயுள்ள கோணத்தைப்போல் இருபங்கு கோணத்தையுடைய சுழற்சியில் முடியும்.கீழேயுள்ள படிமம் D8 இலுள்ள 16 உறுப்புகளை சாலைகளிலுள்ள *நில்* குறிமூலம் காட்டுகிறது.

முதல் வரிசை எட்டு சுழற்சிகளையும் இரண்டாவது வரிசை எட்டு பிரதிபலிப்புகளையும் காட்டுகின்றன.

3-வது இருமுகக்குலம் (கிரமம் 6)
------------------------------

இது ஒரு சமபக்க முக்கோணத்தின் சமச்சீர்க்குலம்.மூன்று சுழற்சிகளும் மூன்று எதிர்வுகளும் கொண்டது. ஒவ்வொரு எதிர்வும் முக்கோணத்தின் ஓர் உச்சியிலிருந்து எதிர் பக்கத்திற்குப்போகும் செங்குத்துக்கோட்டில் பிரதிபலிப்பு. உச்சிகளை 1,2,3 எனப்பெயரிட்டால், ஆறு சமச்சீர்களையும் வரிசைமாற்றங்களாக எழுதலாம்:

(1)(2)(3) = முற்றொருமை; (123) ; (132); (1)(23); (2)(13) ; (3)(12).
இவ்வாறில், முதல் மூன்றும் சுழற்சிகள்; பின் மூன்றும் எதிர்வுகள். ஆக, **D3** சமச்சீர்குலமான **S3** உடன் சம அமைவியமுடையது.அதாவது இரண்டிற்கும் இடையே இருவழிக்கோப்பு உளது.பார்க்ககெய்லி குல அட்டவணை.

4-வது இருமுகக்குலம் (கிரமம் 8)
------------------------------

இது **D4** எனப்படும். இதிலுள்ள எட்டு உறுப்புகளும் ஒரு சதுரத்தின் சமச்சீர்கள். இக்குலத்திற்கு மற்றுமொரு பெயர் **எட்டுறுப்புக்குலம்** (Octic Group).
**இருமெத்தில் மலோனேட்டு** (*Dimethyl malonate*) என்பது C5H8O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பார்பிட்டூரிக் அமிலம் போன்ற கரிமச் சேர்மங்களைத் தயாரிக்க உதவும் பொது வினையாக்கியாக இது பயன்படுகிறது. மலோனிக் அமிலத்தின் ஈரெசுத்தர் வழிப்பெறுதியான இருமெத்தில் மலோனேட்டு மலோனிக் எசுத்தர் தயாரிப்பில் பயன்படுகிறது. இருமெத்தாக்சிமெத்தேனையும் கார்பனோராக்சைடையும் சேர்த்து வினைபுரியச் செய்வதால் இருமெத்தில் மலோனேட்டு உருவாகிறது.

{\displaystyle \mathrm {H\_{2}C(OCH\_{3})\_{2}+2\ CO\longrightarrow CH\_{2}(CO\_{2}CH\_{3})\_{2}} }
இருமெத்தில் மலோனேட்டு வாசனைத் தொழிலில் இயாசுமோனேட்டுகளின் தொகுப்பில் ஒரு மூலப்பொருளாக அதிகமாகப் பயன்படுத்தப்படுகிறது. மெத்தில் ஈரைதரோயாசுமோனேட்டு தயாரிப்பு இதற்கு உதாரணமாகும். வளைய பெண்டனோன், பெண்டனால் இருமெத்தில் மலோனேட்டு ஆகிய மூன்றும் இத்தயாரிப்பில் பயன்படுகின்றன. எடியோன் கிட்டத்தட்ட அனைத்து நல்ல வாசனை திரவியங்களிலும் பயன்படுத்தப்படுகிறது. 2009 ஆம் ஆண்டு வரை, பிர்மெனிச்சு நிறுவனத்தின் அதிக விற்பனையான சேர்மமாக எடியோன் இருந்தது.

எபெய் செங்சின் நிறுவனம் இருமெத்தில் மலோனேட்டின் கனஅளவு அடிப்படையில் உலகின் மிகப்பெரிய உற்பத்தியாளராகும். மேலும் இந்நிறுவனம் 1940 ஆம் ஆண்டுகளில் உருவாக்கப்பட்ட குளோரோ அசிடிக் அமிலம் / சோடியம் சயனைடு செயல்முறையைப் பயன்படுத்துகிறது.

மேற்கோள்கள்
-----------

1. ↑  *Merck Index*, 11th Edition, **6009**.
2. ↑  Schaefer, Bernd (2014). *Natural Products in the Chemical Industry*. Springer. பக். 91–92. பன்னாட்டுத் தரப்புத்தக எண்:978-3-642-54461-3. .
3. ↑  Davies, E. (2009). "The sweet scent of success". *Chemistry World*: 40–44. .
4. ↑  Stoesser, WC. "Preparation of malonic esters," US Patent 2337858
விஜய் மகேந்திரன், ஒரு எழுத்தாளர் ஆவார். மேலும், பிஸியோதெரபி துறையில் பணியாற்றியுள்ள இவர், அயர்லாந்து நாட்டின் பிஸியோதெரபி கவுன்சிலில் உறுப்பினராகவும் உள்ளார்.

எழுத்துலக வாழ்வு
----------------

உயிர்மை பதிப்பக வெளியீடாக வந்த *நகரத்திற்கு வெளியே* என்கிற சிறுகதைத் தொகுப்பின் மூலம் எழுத்தாளராக அறியப்பட்டவர். 1978ஆம் ஆண்டு மதுரையில் பிறந்த இவர் 2006ஆம் ஆண்டிலிருந்து சிற்றிதழ்களில் கதைகள் எழுதிவருகிறார். இப்போது சென்னையில வசித்து வருகிறார். இவரது நகரத்திற்கு வெளியே சிறுகதைத் தொகுப்புக்காக 2011 ஆண்டுக்கான ஜெயந்தன் படைப்பிலக்கிய விருது கிடைத்துள்ளது. கட்டுரைகள், விமர்சனங்கள், இணையம் என்று பன்முக தளத்தில் இயங்கி வரும் இவர், *செவ்வி எனும் இலக்கிய அமைப்பின் ஒருங்கிணைப்பாளராகவும் செயல்படுகிறார்.* ஊடுருவல் தற்போது அவர் எழுதி வரும் நாவல் ஆகும்.

எழுதிய நூல்கள்
--------------

1. இருள் விலகும் கதைகள் (இளம் படைப்பாளிகளை மையமாகக் கொண்டு இந்தத் நூலைத் தொகுத்திருக்கிறார்.)
2. நகரத்திற்கு வெளியே- சிறுகதை தொகுப்பு( ஜெயந்தன் படைப்பிலக்கிய விருது பெற்றது.

இவரது கதைகள் உயிர் எழுத்து கதைகள், சிக்கி முக்கி கதைகள் போன்ற தொகுப்புகளில் சேர்க்கப்பட்டுள்ளன.
மதுரை மாவட்ட கதைகள் தொகுப்பிற்கும் இவரது கதை தேர்வாகி உள்ளது.

மேற்கோள்கள்
-----------

"விஜய் மகேந்திரனின் வலைப்பூ"
**இந்திய உணவக நிறுவனம், திருப்பதி** (ஐசிஐ-திருப்பதி)(Indian Culinary Institute, Tirupati (ICI-Tirupati) என்பது ஆந்திரப் பிரதேசத்தின் சித்தூர் மாவட்டம் திருப்பதியில் மத்திய சுற்றுலாத் துறை அமைச்சகத்தால் இந்தியாவில் நிறுவப்பட்ட முதல் உணவக மேலாண்மை நிறுவனம் ஆகும். இது அலிபிரையில் மாநில உணவக மேலாண்மை நிறுவன வளாகத்தில் தற்காலிகமாக 2016-17 கல்வியாண்டில் வகுப்புக்கள் தொடங்கியது. இந்நிறுவனத்தின் மாணவர் சேர்க்கை கூட்டு நுழைவுத் தேர்வு மூலம் நடைபெறுகிறது. 2018ஆம் ஆண்டில் திருப்பதி விமான நிலையத்திற்கு அருகிலுள்ள இதன் வளாகத்திற்குக் கட்டடப் பணிகள் முடிவடைந்ததும் மாற்றப்பட்டது. இதே ஆண்டில் உணவக ஆர்வலர்களுக்கா நொய்டாவில் வளாகத்தையும் திறந்தது.

2019-20 கல்வியாண்டிலிருந்து இரண்டு வளாகங்களிலும் முதுநிலை வணிக நிர்வாகம் உணவக மேலாண்மை படிப்பில் மாணவர் சேர்க்கைத் தொடங்கியது.

மேற்கோள்கள்
-----------

1. ↑  "Indian Culinary Institute ready for inauguration". *The Hindu*. 13 August 2018. .
2. ↑  "Indian Culinary Institute in Tirupati is all set to open". *The Hans India*. 19 June 2018. .

வெளி இணைப்புகள்
---------------

* அதிகாரப்பூர்வ இணையதளம்
சித்தரஞ்சன் அரண்மனை
**சித்தரஞ்சன் அரண்மனை** (Chittaranjan Palace) என்பது மைசூரில் அதிகம் அறியப்படாத அரண்மனை ஆகும். இது முதலில் மைசூர் அரச குடும்பத்தின் இளவரசிக்காக கட்டப்பட்டது. இது தற்போது "பசுமை வுடுதியாக பரணிடப்பட்டது 2021-02-20 at the வந்தவழி இயந்திரம் "உள்ளது. இது 31 அறைகளைக் கொண்ட ஒரு சிறிய விடுதியும் சுற்றுசூழல் அமைப்புடன் இயங்குகிறது (சூரிய சக்தி, ஏசி இல்லை, தொலைக்காட்சி இல்லை போன்றவை). விடுதியிலிருந்து கிடைக்கும் லாபம் தொண்டு நிறுவனங்களுக்கு வழங்கப்படுகிறது.

வரலாறு
------

இந்த அரண்மனை மைசூர் மகாராஜாவால் தனது சகோதரிக்காக 1916 இல் கட்டப்பட்டது. இந்த அரண்மனை மைசூர் குடும்பத்திற்கு விற்கப்பட்டது. பின்னர் அதை "பிரீமியர் ஸ்டுடியோஸ்" என்ற திரைப்பட நிறுவனத்தின் தலைமையகமாக மாற்றப்பட்டது. புகழ்பெற்ற தொலைக்காட்சித் தொடரான தி ஸ்வார்ட் ஆஃப் திப்பு சுல்தான் உட்பட பல படங்களும் தொலைக்காட்சி நிகழ்ச்சிகளும் இங்கு படமாக்கப்பட்டன. தீ விபத்துக்குள்ளான பின்னர் திரைப்பட அரங்கம் மூடப்பட்டது. ஆனால் தற்போதும் பிரீமியர் ஸ்டுடியோவுக்கு சொந்தமான அதே குடும்பத்தினரால் இயக்கப்படுகிறது. 1970 களில் "கிரீன் ஹோட்டல்"  என்று அழைக்கப்படும் விடுதியாக மாற்றப்படும் வரை இந்த கட்டிடம் ஒரு தனி இல்லமாக பயன்படுத்தப்பட்டது. அதே குடும்பத்தில் விடுதியிலும், ஒட்டுமொத்த குடியிருப்பிலும் இன்னும் பெரிய பங்கு உள்ளது.

மேலும் காண்க
------------

* மைசூரில் உள்ள பாரம்பரிய கட்டிடங்களின் பட்டியல்

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2021-02-20 அன்று மூலம் பரணிடப்பட்டது. 2020-10-13 அன்று பார்க்கப்பட்டது.
**அலகாபாத் அருங்காட்சியகம்**, இந்திய நகரமான அலகாபாத்தில் அமைந்துள்ள தேசிய நூலகமாகும். இவ்வருங்காட்சியகம் 1931இல் நிறுவப்பட்ட இவ்வருங்காட்சியகத்தில்,   இந்திய அரசின் பண்பாட்டு அமைச்சகம் சேகரித்த பல சேகரிப்புகள் உள்ளன.

சேகரிப்புகள்
------------

இங்கு மதுரா, பூம்ரா, ஜம்சோத் ஆகிய ஊர்களில் இருந்து கிடைத்த பழமையான கற்சிலைகள் சேகரிக்கப்பட்டுள்ளன  கோசாம்பியில் கிடைத்த டெரகோட்டா பொம்மைகளும், நிகோலாஸ் ரோரிக் வரைந்த ஓவியங்கள், ஜவஹர்லால் நேருவின் வாழ்க்கை வரலாற்று நூல்களும் உள்ளன.

அமைப்பு
-------

இந்த அருங்காட்சியத்தில் கமலா நேரு சாலையில் வரலாற்றுச் சிறப்புமிக்க ஆல்பிரட் பார்க்கினுள் அமைந்துள்ளது.

திறப்பு
-------

இந்த அருங்காட்சியகம் ஒவ்வொரு வாரமும் செவ்வாய் முதல் ஞாயிறு வரை திறந்திருக்கும்.

சான்றுகள்
---------

1. ↑
2. ↑  "Spread awareness on rich cultural heritage: Governor". தி டைம்ஸ் ஆஃப் இந்தியா. May 13, 2012. Archived from the original on 2013-07-15. .
3. ↑  "Allahabad Museum to celebrate Foundation Day". The Times of India. Mar 5, 2010. Archived from the original on 2014-01-08. .

* "Allahabad Museum". Lonely Planet.

வெளி இணைப்புகள்
---------------

* அலாகாபாத் அருங்காட்சியகத்தின் இணையத்தளம்